**ELŐTERJESZTÉS**

**Körmend Város Önkormányzata Képviselő-testületének 2016. március 31-i ülésére**

**Tárgy:** Pályázat benyújtása az „Önkormányzatok a települések közlekedésbiztonságának növeléséért” című pályázati felhívásra

Tisztelt Képviselő-testület!

A Nemzeti Fejlesztési Minisztérium 2014-2016. évi Közúti Közlekedésbiztonsági Akcióprogram keretében pályázatot hirdet az „Önkormányzatok a települések közlekedésbiztonságának növeléséért” címmel.

A pályázat célja az önkormányzatok közúti közlekedésbiztonsági szakmai ismereteinek növelése, a helyi közösségek aktivitásának serkentése és a lakosság közlekedésbiztonság-tudatos magatartásának elősegítése, a települések közúti közlekedésbiztonsági helyzetének javítása érdekében.

A települések közlekedésbiztonságának növelése érdekében a pályázat alapvető célja azoknak a településeknek az elismerése, amelyek a jogszabályi feladataik végrehajtásán túlmenőn is tesznek annak érdekében, hogy a településükön kevesebb közlekedési baleset legyen, vagy a település lakói kevesebb baleset okozói, elszenvedői legyenek.

A Bíráló Bizottság hat település kategóriában külön-külön díjazza a legjobb településeket, a beadott értékelhető pályázatok számának arányában településkategóriánként 1-3 „***Közlekedésbiztonsági díjat***” adományoz.

A pályázatok értékelését a három pillér kiértékelése alapján a Bíráló Bizottság által adott pontszámok összege fogja meghatározni.

A pályázat három pillére:

1. pillér: A település egészének közlekedésbiztonsági helyzetére jellemző számok, baleseti adatok (max. 10 pont)

2. A helyi közúthálózattal kapcsolatos útkezelői kötelezettségek áttekintése (max. 10 pont)

3. A települési önkormányzat saját kezdeményezésű, vagy általa támogatott közlekedésbiztonsági tevékenységei – (max. 80 pont)

A pályázat keretösszege 15 millió forint.

A pályázat nyertesei nem közvetlen pénzbeli támogatást, hanem közlekedésbiztonságot segítő eszközöket vagy programokat kapnak, melyek köréről a Bíráló Bizottság fog dönteni.

Kérem, a tisztelt Képviselő-testületet, hogy a pályázat benyújtását támogatni szíveskedjen.

**HATÁROZATI JAVASLAT**

Körmend Város Önkormányzatának Képviselő-testülete

1. elhatározza, hogy pályázatot nyújt be a Nemzeti Fejlesztési Minisztérium 2014-2016. évi Közúti Közlekedésbiztonsági Akcióprogram keretében meghirdetett „Önkormányzatok a települések közlekedésbiztonságának növeléséért” című pályázati felhívásra.
2. felhatalmazza a polgármestert a pályázat benyújtására.

Felelős: polgármester

Határidő: a pályázat benyújtása 2016. április 20.

Körmend, 2016. március 23.

  **Bebes István
 polgármester**